**İLLİK ÜMUMİ YIĞINCAĞIN SƏLAHİYYƏT DAİRƏSİ**

27 Oktyabr 2014-ci il tarixində İllik Ümumi Yığıncaq tərəfindən təsdiq edilmişdir

“Şəffaflıq Azərbaycan” İdarəçilik Siyasətinə 1-ci əlavə

**Giriş**

Bu sənəd Təşkilatın nizamnaməsi və İllik Ümumi Görüşlərin protokollarına, həmçinin, bundan əvvəlki Təsisçilərin Görüşlərinə müvafiq olaraq İllik Ümumi Görüşə aid müvafiq rolları, vəzifələri və səlahiyyətləri müəyyən edir. Bu sənədə edilmiş hər hansı dəyişiklik qüvvəyə minə bilməsi üçün “Şəffaflıq Azərbaycan” təşkilatının İllik Ümumi Görüşü tərəfindən təsdiq olunmalıdır. Sənədin müddəaları təşkilatın nizamnaməsinə tam uyğundur və orada əks olunmayan məsələləri tənzimləyir.

**İllik Ümumi Yığıncağın Statusu**

İllik Ümumi Yığıncaq Şəffaflıq Azərbaycanın ali qərar verici orqanı olub ən azı ildə bir dəfə keçirilir. İllik Ümumi Yığıncağın əsas funksiyası bir təşkilat kimi “Şəffaflıq Azərbaycan”ın məqsədlərinə nəzarət etməkdir.

**Səlahiyyətləri**

İllik Ümumi Yığıncaq aşağıdakı səlahiyyətlərə malikdir:

* Təşkilatın əmlakını formalaşdırmaq və onlardan istifadə prinsiplərini müəyyən etmək;
* İcraedici orqanlar yaratmaq və onların səlahiyyətlərinə vaxtından öncə xitam vermək;
* İllik hesabatları təsdiqləmək;
* Təşkilatı yenidən qurmaq və onu buraxmaq/ləvğ etmək;
* Təşkilatın baş icraçı orqanlarının hesabatlarını qəbul etmək;
* Ən çoxu 2 dəfə olmaqla və maksimum 5 il müddətinə İdarə Heyətinin Sədrini, İdarə Heyətinin üzvlərini və İcraçı Direktoru seçmək;
* Təşkilatın nizamnaməsini qəbul etmək və hər hansı dəyişikliyi təsdiq etmək;
* Təşkilatın siyasətində əhəmiyyətli dəyişiklikləri təsdiq etmək.
* Başqa təşkilatlarda iştirak edilməsi barəsində qərar qəbul etmək.

**İllik Ümumi Yığıncağın üzvləri**

*Təsisçilər*

Təşkilatın təsisçiləri təşkilatın üzvləridir. Onların üzvlüyü Ədliyyə Nazirliyi tərəfindən qeydiyyata alınmış Nizamnamə ilə təsbit edilir .

*Fərdi üzvlər*

Təşkilatın fərdi üzvləri (fiziki şəxslər) var. Fərdi üzvlərin ŞA-nın vebsəhifəsində qeyd olunması onların üzvlüyünü göstərir.

*İdarə heyəti üzvləri*

İdarə heyəti üzvləri avtomatik olaraq təşkilat üzvləridir. Onların üzvlüyünü təsdiq edən Maraqların Qeydiyyatı haqqında informasiya ŞA-nın veb səhifəsində mövcuddur[[1]](#footnote-2).

*Digər üzvlər*

Nizamnaməyə əsasən "Azərbaycan Respublikasının hər bir fiziki və hüquqi şəxsi (dövlət hakimiyyəti və yerli özünüidarə orqanları istisna olmaqla) təşkilatın üzvü ola bilər və onların üzvlüyə qəbulu İnzibati Heyət tərəfindən [nizamnamədə ətraflı təsvir olunmuş qaydalar əsasında] həyata keçirilir" ancaq, təşkilat korporativ üzvlərin olmasını məqbul hesab etməmişdir və üzvlüyü yuxarıda sadalanan üzvlərlə məhdudlaşdırmışdır. Bu qərar Azərbaycanın çətin siyasi mühitində “Beynəlxalq Şəffaflıq” brend adından sui istifadə hallarının qarşısını almaq üçün ilk İllik Ümumi Yığıncaqda qəbul edilimişdir[[2]](#footnote-3).

**Üzvlüyə xitam verilməsi**

*Təsisçilər*

Təsisçilərin üzvlüyünə xitam verilməsi (yazılı formada təqdim edilmiş öz istəkləri əsasında və ya aşağıda sadalanan hallarda) İllik Ümumi Yığıncaq tərəfindən təsdiqlənir və daha sonra Nizamnaməyə lazımi dəyişikliklər edilməklə rəsmi qeydiyyat orqanı olan Ədliyyə Nazirliyi tərəfindən təsdiq edilir.

*İdarə heyəti üzvləri*

İdarə heyəti üzvlərinin təşkilata üzvlüyü onların seçilməsi ilə birlikdə uzadılır və istefaları ilə birlikdə ona xitam verilir.

*Fərdi Üzvlük*

Fərdi üzvlər təşkilatın hər hansı üzvü tərəfindən tövsiyə oluna və İdarə Heyəti tərəfindən təsdiq oluna bilər. Onların üzvlüyü İdarə heyətinin qərarı ilə və ya İdarə heyətinə yazılı bildirməklə öz imtinaları ilə dayandırıla bilər.

Yuxarıda göstərilənlərə əlavə olaraq, Nizamnaməyə əsasən, üzvlüyə xitam verilməsi aşağıdakı hallarda baş verə bilər: Könüllü istefa və Xaric etmə

Təşkilat üzvləri aşağıdakı hallarda üzvlükdən xaric edilə bilərlər:

* Təşkilatın digər bir üzvü sözügüdən üzvün təşkilatın adına ləkə gətirdiyi barədə müraciətlə (təkliflə) çıxış edərsə;
* Təşkilatın üzvü davamlı olaraq təşkilatın fəaliyyətində iştirakdan imtina edərsə.
* Nizamnamə məqsədlərinə zidd hərəkət etdikdə.

Təşkilat üzvlüyündən, fərdi üzvlük istisna olmaqla, xaric etmə barədə qərar İllik Ümumi Yığıncaqda qəbul edilir. Üzvlər təşkilatın qərarından narazı olduqda “Beynəlxalq Şəffaflıq” Təşkilatının Katibliyinə, işçilər isə təşkilatın iki qərarverici orqanına (İdarə Heyəti və ya İllik Ümumi Yığıncağa) bu barədə şikayət edə bilərlər.

**Üzvlərin hüquqları**

* Nizamnamə və digər sənədlərə uyğun olaraq təşkilatın idarəçiliyində iştirak etmək;
* Təşkilatın seçkili orqanlarını seçmək və onlara seçilmək;
* Təşkilatın fəaliyyətində və tədbirlərində iştirak etmək;
* Təşkilatın baş orqanlarının fəaliyyəti barədə məlumat almaq və onların fəaliyyətinə nəzarət etmək;
* Məsləhətçi xarakter daşıyan səs(vermə) ilə təşkilatın hər hansı orqanının işində iştirak etmək; istənilən problemin müzakirəsində şəxsən iştirak etmək, öz hüquq və öhdəlikləri ilə bağlı izah vermək, etiraz etmək və şikayət etmək.
* Üzvlər yalnız təşkilatın müvafiq orqanının icazəsi əsasında təşkilatı təmsil edə yaxud təşkilat adından bəyanatla çıxış edə bilərlər.

**Üzvlərin öhdəlikləri**

 Təşkilatın üzvləri aşağıdakı öhdəliklərə malikdirlər:

* Təşkilatın nizamnaməsi, digər sənədlər və etik normalara uyğun davranmaq;
* Təşkilatın seçkili orqanlarının qərarlarını yerinə yetirmək;
* Nizamnamə tələblərini yerinə yetirmək;
* Təşkilatın tədbirlərində iştirak etmək.

**Üzvlük haqqı**

Üzvlük haqqının miqdarı nizamnaməyə uyğun olaraq Təşkilatın İnzibati Heyəti tərəfindən müəyyən edilir. Təşkilat üzvlük haqqı toplamır.

* İdarə Heyətində təmsil olunmalarından yaxud iclaslarda iştirak etmələrindən asılı olmayaraq təşkilatın təsisçiləri;
* İdarə heyəti üzvləri;
* Heyət

**İllik Ümumi Yığıncaqların Keçirilməsi**

İllik Ümumi Yığıncağı təşkilatın icra edici orqanlarının, təsisçilərdən birinin və ya üzvlərinin üçdə bir hissəsinin təşəbbüsü ilə çağırılır.

Təşkilatın təsisçiləri, idarə heyəti üzvləri və üzvləri yığıncağın yeri və vaxtı barədə ən həftə öncədən məlumatlandırılmalıdır.

Təşkilat üzvlərinin yarısından çoxunun iştirak etdiyi halda, İllik Ümumi Yığıncaq hüquqi cəhətdən etibarlı hesab edilir.

Hər bir İllik Ümumi Yığıncaq biri təsisçi, biri idarə heyəti üzvləri və biri də digər üzvlər tərəfindən təklif olunan üç namizəd arasından sədrin seçilməsi ilə başlayır; yığıncağın katibi seçilir, gündəlik müzakirə və təsdiq olunur. Üçdən çox üzvün təsdiq etdiyi hər bir məsələ yığıncağın gündəliyinə əlavə olunur.

**Qərarların qəbul edilməsi**

Ümumi Yığıncağında müzakirə olunan məsələlərə dair qərarlar açıq səsvermə və sadə çoxluq prinsipi ilə qəbul edilir, yalnız İdarə Heyətinin Sədri, İdarə Heyəti üzvləri və İcraçı direktorun seçilməsi gizli səsvermə əsasında aparılır. Hər bir üzvün bir səs hüququ vardır.

Nizamnaməyə yeni əlavələr yaxud dəyişikliklər edilməsi üçün və təşkilatın yenidən təşkil olunması (birləşmə, qoşulma, bölünmə, ayrılma, çevrilmə) və ləğv edilməsi üçün təşkilat üzvlərinin üçdə ikisinin səs çoxluğu tələb olunmaqdadır. İllik Ümumi Yığıncağın bütün qərarları İllik Ümumi Yığıncağın protokollarında qeydə alınmalı və Yığıncağın sədri və katibi tərəfindən imzalanmalıdır.

1. “Şəffaflıq Azərbaycan”ın veb səhifəsi: [www.transparency.az](http://www.transparency.az) [↑](#footnote-ref-2)
2. 25 yanvar 2006-cı il tarixli 3 saylı protocol. [↑](#footnote-ref-3)